Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Erriberriko Etengabeko Arretako Guneari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Osasun Departamentuak zer egunetan utzi zuen Erriberriko Etengabeko Arretako Gunea gaueko sendagilerik gabe, ordutegi horretan arretako gunean erizain bat eta zeladore bat utziz?

2. Osasun Departamentuak zer egunetan itxi zuen Erriberriko Etengabeko Arretako Gunea gaueko ordutegian, hasiera batean utzi zituen erizaina eta zeladorea ere kenduta?

3. Osasun Departamentuak ba al du asmorik Erriberriko Etengabeko Arretako Gunea gaueko ordutegian berriz ere irekitzeko?

4. Osasun Departamentuak ba al du asmorik etengabeko arretako beste gunerik gaueko ordutegian ixteko legegintzaldi honetan? Zeintzuk?

5. Osasun Departamentuak ba al du etengabeko arretako gunerik ixteko? Zeintzuk?

Iruñean, 2019ko urriaren 14an

Foru parlamentaria: Cristina Ibarrola Guillén